กปภ.เตรียมจำกัดเวลาจ่ายน้ำใน 10 สาขาทั่วประเทศ
จากปัญหาภัยแล้งน้ำต้นทุนในเขื่อนใหญ่ที่มีน้อยและปัญหาน้ำเค็ม ทำให้การประปาส่วนภูมิภาคบางสาขา จำเป็นต้องจ่ายน้ำประปาเป็นช่วงเวลา เพื่อทำให้ประชาชนมีน้ำใช้ได้นานที่สุด โดยการประปาส่วนภูมิภาค 10 สาขา คือ สาขาจันทบุรี จ.จันทบุรี สาขาปักธงชัย - สาขาพิมาย จ.นครราชสีมา สาขาเกาะพะงัน จ.สุราษฎร์ธานี สาขากระนวน จ.ขอนแก่น สาขาแก้งคร้อ - สาขาหนองบัวแดง จ.ชัยภูมิ สาขาอำนาจเจริญ จ.อำนาจเจริญ สาขาท่าตะโก จ.นครสวรรค์ และสาขาวิเชียรบุรี จ.เพชรบูรณ์ มีความจำเป็นต้องจ่ายน้ำประปาเป็นแบบช่วงเวลานางรัตนา กิจวรรณ ผู้ว่าการการประปาส่วนภูมิภาค (กปภ.) ระบุว่า แหล่งน้ำต้นทุนมีปริมาณน้อยทำให้บางจุดต้องขุดเจาะน้ำบาดาลขึ้นมาผลิตน้ำประปาและจ่ายน้ำเป็นช่วงเวลา เพื่อให้ประชาชนมีน้ำใช้ตลอดส่วนการประปาส่วนภูมิภาคสาขาบางปะกง บางคล้า ฉะเชิงเทรา และปราจีนบุรี กำลังประสบปัญหาน้ำเค็มรุกแม่น้ำ ทำให้บางจุด เช่น หน่วยบริการเทพราช จ.ฉะเชิงเทรา ต้องหยุดการผลิตน้ำประปา แต่ กปภ.แก้ไขปัญหา โดยนำน้ำประปาจากพื้นที่ใกล้เคียง มาจ่ายให้กับประชาชนที่อำเภอบางคล้า พร้อม ขอความร่วมมือประชาชนในการร่วมกันประหยัดน้ำ
 จากปัญหาภัยแล้งน้ำต้นทุนในเขื่อนใหญ่ที่มีน้อย และปัญหาน้ำเค็ม ทำให้การประปาส่วนภูมิภาคบางสาขา จำเป็นต้องจ่ายน้ำประปาเป็นช่วงเวลา เพื่อทำให้ประชาชนมีน้ำใช้ได้นานที่สุด
การประปาส่วนภูมิภาค,ขอนแก่น,จันทบุรี,ชัยภูมิ,นครราชสีมา,นครสวรรค์,น้ำเค็ม,ประปา,ภัยแล้ง,สุราษฎร์ธานี,อำนาจเจริญ,เขื่อน,เพชรบูรณ์